**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Primer 3: zapis LETNEGA POROČILA O KAKOVOSTI – opisno**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**LETNOPOROČILO O KAKOVOSTI**

za leto 2019/20

*Poročilo je razmeroma obsežno, tako pa smo pripravili zato, da je v njem mogoče videti zglede za poročanje o različnih aktivnosti, ki jih boste morebiti izpeljevali v posameznih letih. Besedilo je usklajeno tudi s primerom Letnega načrta kakovosti za to leto ter primerom poglavja o kakovosti v letnem delovnem poročilu organizacije za to leto, ki sta objavljena v Mozaiku kakovosti.*

**POVZETEK**

**IZPELJANE AKTIVNOSTI NA PODROČJU IZOBRAŽEVANJA ODRASLIH**

Ocenjujemo, da smo v letu 2019/20 naredili kar nekaj pomembnih korakov za zagotavljanje naše kakovosti. V celoti smo dosegli tele cilje:

* ocenili smo, koliko dosegamo načrtovani vpis in kakšna je kakovost postopkov, ki jih izpeljujemo v ta namen
* analizirali smo svoje ravnanje za zmanjšanje osipa v daljših programih,
* presodili smo, koliko uresničujemo pričakovanja udeležencev izobraževanja,
* ugotovili smo, kakšne učne izide dosegajo naši udeleženci v različnih programih, in jih primerjali z izidi prejšnjih let,
* začeli smo izpeljavo poglobljene samoevalvacije,
* vpeljali smo dve pomembni novosti za izboljšanje kakovosti na podlagi ugotovitev presojanja iz prejšnjih let,
* vložili smo vlogo za obnovitev uporabe zelenega znaka kakovosti, ki ga podeljuje ACS,
* dejavno smo delovali v slovenskem omrežju svetovalcev za kakovost,
* izpeljali smo imenovanje novih članov Komisije za kakovost.

Ni pa nam uspelo v celoti doseči prav vseh načrtovanih ciljev, in sicer v zvezi z vpeljavo nekaterih novosti v naše delo in pripravo analize primernosti zdajšnje Liste kakovosti. Menimo, da to ne vpliva posebno na naše ravnanje na področju kakovosti, te naloge pa bomo uvrstili v načrt za naslednje leto.

V skladu z letnim načrtom smo izpeljali tele aktivnosti:

**I. PRESOJANJE KAKOVOSTI**

REDNO SPREMLJANJE KAKOVOSTI

1. Analiza doseženega vpisa z vidika kakovosti – opravljeno v skladu z načrtom, uveljavljeni novi standardi pri postopkih vpisa.
2. Spremljanje osipa in kakovosti dela s potencialnimi osipniki – opravljeno v skladu z načrtom, osip obvladujemo na ravni iz prejšnjih let.
3. Spremljanje zadovoljstva udeležencev izobraževanja – opravljeno v skladu z načrtom, srednja ocena zadovoljstva udeležencev v vseh naših programih je 4,1, najbolj zadovoljni so udeleženci študijskih krožkov (ocena 4,9).
4. Vrednotenje izidov izobraževanja udeležencev – opravljeno v skladu z načrtom, dosegli smo zelo dobre izide pri poklicni maturi in eksternem preverjanju znanja iz tujih jezikov, slabši kot v prejšnjih letih je izid pri zaključnih izpitih.

SAMOEVALVACIJA

1. Izpeljava prvega leta triletnega cikla samoevalvacije – opravljeno v skladu z načrtom.

**II. RAZVIJANJE KAKOVOSTI**

1. Tematski andragoški zbor o dosežkih in izzivih pri razvoju kakovosti – opravljeno v skladu z načrtom.
2. Priprava in izpeljava delavnice o samoevalvaciji dela učiteljev – opravljeno v skladu z načrtom, udeležba je bila zelo dobra.
3. Izdelava pravilnika s standardi kakovosti internega učnega gradiva– opravljeno le deloma, naloga se nadaljuje naslednje leto.

**III. DRUGO NAČRTOVANO DELO V ZVEZI S KAKOVOSTJO**

1. Obnovitev pravice do uporabe zelenega znaka kakovosti – opravljeno v skladu z načrtom, vloga je uspešno oddana.
2. Imenovanje novih članov Komisije za kakovost – opravljeno v skladu z načrtom, imenovani so novi člani, ki bodo začeli delo v novem šolskem letu.
3. Presoja ustreznosti zdajšnje Listine kakovosti – naloga zaradi preobremenitve komisije z drugim delom ni bila opravljena in se prenese v naslednje leto.
4. Izpeljava skupnih aktivnosti, ki jih vsako leto določi slovensko omrežje svetovalcev za kakovost izobraževanja odraslih, opravljeno v skladu z načrtom slovenskega omrežja svetovalcev; izdelali smo popis načinov samoevalvacije pri naših učiteljih.
5. Priprava poročila o samoevalvaciji in drugih aktivnostih za presojanje in razvijanje kakovosti za šolsko leto 2018/19 – opravljeno v skladu z načrtom, poročilo je pripravljeno.

**IV. DRUGO OPRAVLJENO NENAČRTOVANO DELO V ZVEZI S KAKOVOSTJO**

1. Sodelovanje z dvema izobraževalnima organizacijama, ki sta pri nas opravili zgledovalni obisk.

**IZPELJANE AKTIVNOSTI V SVETOVALNEM SREDIŠČU ISIO**

Letos smo dosegli tele cilje:

* ...
* …

Ni pa nam uspelo v celoti vpeljati prav vseh načrtovanih ciljev, in sicer …

V skladu z letnim načrtom smo izpeljali tele aktivnosti:

**I. PRESOJANJE KAKOVOSTI**

REDNO SPREMLJANJE KAKOVOSTI

1. Ime aktivnosti, opravljeno (ali neopravljeno) delo
2. Ime aktivnosti, opravljeno (ali neopravljeno) delo

SAMOEVALVACIJA

1. Ime aktivnosti, opravljeno (ali neopravljeno) delo

**II. RAZVIJANJE KAKOVOSTI**

1. Ime aktivnosti, opravljeno (ali neopravljeno) delo

**III. DRUGO NAČRTOVANO DELO V ZVEZI S KAKOVOSTJO**

1. Ime aktivnosti, opravljeno (ali neopravljeno) delo
2. Ime aktivnosti, opravljeno (ali neopravljeno) delo

**IV. DRUGO OPRAVLJENO NENAČRTOVANO DELO V ZVEZI S KAKOVOSTJO**

1. Ime aktivnosti, opravljeno delo

**IZPELJANE AKTIVNOSTI V MEDGENERACIJSKEM SREDIŠČU**

…

Podrobnejše poročilo o opravljenem delu je razvidno iz **Letnega poročila o kakovosti**.Za koordinacijo dela je skrbela **Komisija za kakovost**, ki jo sestavljajo:

Irena Radelj – predsednica,

Nataša Jurišič – predstavnica strokovnih delavcev,

Bojan Lah – predstavnik učiteljev strokovnih predmetov,

Matej Ploh – predstavnik učiteljev splošnih predmetov,

Jurij Andrič – predstavnik udeležencev,

Matej Novak – predstavnik delodajalcev.

Za strokovno podporo in svetovanje pri načrtovanih nalogah je skrbela **svetovalka za kakovost izobraževanja odraslih** Neža Korenjak.

**IZPELJANE AKTIVNOSTI**

**IZPELJANE AKTIVNOSTI NA PODROČJU IZOBRAŽEVANJA ODRASLIH**

**DOSEŽENI CILJI**

Menimo, da smo v letu 2019/20 naredili kar nekaj pomembnih korakov za zagotavljanje naše kakovosti. V celoti smo dosegli tele cilje:

* ocenili smo, koliko dosegamo načrtovani vpis in kakšna je kakovost postopkov, ki jih izpeljujemo v ta namen;
* analizirali smo svoje ravnanje za zmanjšanje osipa v daljših programih;
* presodili smo, koliko uresničujemo pričakovanja udeležencev izobraževanja;
* ugotovili smo, kakšne učne izide dosegajo naši udeleženci v različnih programih, in jih primerjali z izidi iz prejšnjih let;
* začeli smo izpeljevanje poglobljene samoevalvacije;
* vpeljali smo dve pomembni novosti za izboljšanje kakovosti na podlagi ugotovitev presojanja iz prejšnjih let;
* vložili smo vlogo za obnovitev uporabe zelenega znaka kakovosti, ki ga podeljuje ACS;
* dejavno smo delovali v slovenskem omrežju svetovalcev za kakovost;
* izpeljali smo imenovanje novih članov Komisije za kakovost.

Ni pa nam uspelo v celoti vpeljati prav vseh načrtovanih ciljev, in sicer v zvezi z vpeljavo nekaterih novosti v naše delo in pripravo analize primernosti zdajšnje Listine kakovosti. Menimo, da to ne vpliva posebno na naše ravnanje na področju kakovosti, te naloge pa bomo uvrstili v načrt za naslednje leto.

**IZPELJANE AKTIVNOSTI**

**I. PRESOJANJE KAKOVOSTI**

REDNO SPREMLJANJE KAKOVOSTI

1. **ANALIZA DOSEŽENEGA VPISA**

Vsako leto spremljamo doseženi vpis, zato da bi ocenili gibanja vpisa, doseganje ciljnih skupin iz lokalnega okolja.

Načrtovani in doseženi kazalniki:

* **Doseganje vpisa v formalne programe v primerjavi s preteklim letom v obsegu vsaj 95%**: Vpis v formalne programe je v primerjavi s preteklim letom (in tudi iz zadnjih treh let) spet upadel, dosegli smo 100 vpisanih, to je za 10% manj, kot smo pričakovali.
* **Doseganje vpisa v neformalne programe v primerjavi s preteklim letom v obsegu vsaj 100%**: Vpis v neformalne programe se zelo povečuje. V primerjavi s preteklim letom imamo 30% več vpisanih, k temu so prispevali večinoma vpisi v programe za starejše.
* **Doseganje vpisa naših prednostnih skupin: vsaj 50% žensk, vsaj 60% udeležencev z manj kot triletno poklicno šolo, vsaj 50 udeležencev iz skupine starejših odraslih, vsaj 100 brezposelnih udeležencev, vsaj 150 zaposlenih brez poklicne izobrazbe**. Na splošno imamo v vseh programih še vedno več vpisanih žensk (67%), prevladujejo vpisani v starosti od 40 do 55 let, povprečna izobrazba vpisanih pa je triletna poklicna šola. Število brezposelnih v naših programih je sicer v približno enakem obsegu kot pretekla leta, se pa zmanjšuje njihov delež glede na vse vpisane pri nas.
* **Vsaj dve obravnavi doseganja in analize vpisa na andragoških zborih**: Komisija za kakovost je o zbranih podatkih poročala na andragoškem zboru pozimi (17. decembra) in pomladi (10. marca). Zlasti marca smo na andragoških zborih pogovor namenili temu, kako v naše programe privabiti več manj izobraženih moških, brezposelnih in zaposlenih. Odločili smo se za več osebnih stikov s kadrovskimi službami industrijskih podjetij iz lokalnega okolja in za tematski pogovor z zavodom za zaposlovanje.
1. **SPREMLJANJE OSIPA IN KAKOVOSTI DELA S POTENCIALNIMI OSIPNIKI**

V vseh formalnih programih tri (in šest) mesecev po njihovem začetku ugotavljamo osip vpisanih udeležencev (formalni izpisi, neudeležba na predavanjih in v drugih organiziranih oblikah izobraževanja, neuspešno opravljanje dotedanjih obveznosti).

Načrtovani in doseženi kazalniki:

* **Zmanjšanje osipa v formalnih programih pod 10%**:Ugotovili smo, da zaznavamo kar 15-odstotni osip v osnovni šoli za odrasle in 22-odstotni osip v srednješolskih programih (v povprečju, v posameznih programih še veliko več). Načrtovani cilj ni bil dosežen.
* **Vsaj ena razprava o osipu/opustitvi izobraževanja na vseh strokovnih aktivih v izobraževalnem letu**: Strokovni aktivi so ob ugotovljenem osipu v formalnem izobraževanju analizirali ukrepe, ki so bili vpeljani v podporo posameznikom, zato da bi bili uspešni pri izobraževanju. Ocenili so, da bi bilo potrebno še več individualnega dela z »rizičnimi« posamezniki.
* **Osebni stik z vsemi, ki so opustili izobraževanje (vsaj trimesečna nedejavnost)**: Strokovni sodelavci so vse osipnike pisno povabili, naj nadaljujejo izobraževanje, in jim tudi ponudili pomoč, povabili pa smo jih tudi na osebni pogovor. Odziv je bil še kar dober – na pogovor je prišla približno polovica povabljenih, od tega pa jih je četrtina nadaljevala izobraževanje, ki ga je opustila.
* **Krajša analiza osipa v letnem poročilu Komisije za kakovost**: Komisija za kakovost je v letnem poročilu o kakovosti predstavila temeljne podatke o osipu ali abstinenci, vpeljane ukrepe in učinke teh ukrepov.
1. **SPREMLJANJE ZADOVOLJSTVA UDELEŽENCEV IZOBRAŽEVANJA**

Pri nas vsako leto spremljamo zadovoljstvo udeležencev z izobraževanjem, letos je anketiranje zajemalo splošna vprašanja, ki zadevajo zadovoljstvo, pa tudi zadovoljstvo z urejenostjo naših prostorov.

Načrtovani in doseženi kazalniki:

* **Dve izpeljavi anketiranja udeležencev izobraževanja v programih, ki so daljši od 80 ur (ob polovici trajanja programa in njegovem koncu)**: Anketiranje v teh programih smo opravili med 10. in 20. januarjem ter med 15. in 25. junijem. V anketiranje smo zajeli 273 udeležencev.
* **Ena izpeljava anketiranja udeležencev izobraževanja v programih, krajših od 80 ur (ob koncu izobraževanja)**: Izpeljali smo anketiranje pri vseh programih, vanj smo zajeli 867 udeležencev.
* **Priprava zbirnikov in krajših analiz o zadovoljstvu:** Vse ankete o zadovoljstvu so statistično po navodilih Komisije za kakovost obdelali organizatorji izobraževanja.
* **Povprečna ocena zadovoljstva udeležencev vsaj z oceno 4 na lestvici od 1 do 5**: Poglavitna ugotovitev je, da je zadovoljstvo z našimi storitvami zelo dobro (povprečna ocena 4,1), malo manj pa so udeleženci zadovoljni z urejenostjo naših prostorov (povprečna ocena 3,7).
* **Obravnava analiz zadovoljstva na strokovnih aktivih**: Analize o zadovoljstvu udeležencev z izobraževanjem smo obravnavali na kolegiju direktorja (20. junija) in na vseh strokovnih aktivih (23. junija aktiv za osnovno šolo, 25. junija aktiva za tuje jezike in za strokovno izobraževanje, 30. junija aktiv za neformalno izobraževanje).
1. **VREDNOTENJE IZIDOV IZOBRAŽEVANJA**

Med rednim spremljanjem kakovosti našega dela namenjamo zelo veliko pozornosti spremljanju doseženih izidov izobraževanja. Tako kot vsa leta doslej smo tudi letos spremljali:

Načrtovane in dosežene kazalnike:

* **Spremljanje uspeha udeležencev srednješolskih programov po letnikih:** Od 220 vpisanih udeležencev srednješolskih programov je vse obveznosti iz letnika opravilo 182 udeležencev, njihov povprečni uspeh je 3,1. Tudi tu bomo vpeljali več individualnega dela za izboljšanje izidov, čeprav opažamo, da je splošna uspešnost v primerjavi s preteklimi tremi leti boljša, vendar z njo še nismo zadovoljni.
* **Spremljanje uspeha udeležencev pri zaključnih izpitih:** Zaključni izpit je od 61 prijavljenih opravilo 59 udeležencev, dva pa se izpita sploh nista udeležila. V povprečju je uspeh 3,9, to se nam zdi kar dobro.
* **Spremljanje uspeha udeležencev pri poklicni maturi:** K poklicni maturi je bilo prijavljenih 42 udeležencev, vsi so se je tudi udeležili. Imeli smo dva zlata maturanta, eden pa ni bil uspešen in bo maturo ponavljal.
* **Spremljanje uspeha udeležencev jezikovnih tečajev pri internem preverjanju znanja:** Od vseh vpisanih, to je 155, je interno preverjanje znanja tujih jezikov opravljalo 109 udeležencev, vsi so dosegli vsaj minimalne standarde znanja.
* **Spremljanje uspeha udeležencev jezikovnih tečajev pri eksternem preverjanju znanja:** Ker eksterne jezikovne izpite (na državni ali mednarodni ravni) opravljajo udeleženci, ki niso več vpisani pri nas, nimamo natančnega pregleda tega, kakšni sta bili udeležba in uspešnost, vsekakor pa so ti podatki za nas pomembni, saj omogočajo primerjavo s standardi znanja, ki jih imamo pri nas. Zato vse udeležence ob koncu izobraževanja prosimo, naj nam pošljejo informacije. Letos nam je 10 udeležencev o tem poročalo, in sicer jih je sedem uspešno opravilo državni izpit iz tujega jezika, eden izpit Toefl, eden izpit za vpis na Harvard in eden mednarodni certifikat, ki ga zahtevajo letalski prevozniki.
* **Spremljanje uspeha udeležencev študijskih krožkov:** Uspešnost udeležencev študijskih krožkov merimo z javnimi predstavitvami njihovega delovanja. V letošnjem letu so naši študijski krožki organizirali tele javne predstavitve: VOŠČILA IN VOŠČILNICE: priprava voščilnic za društvo upokojencev, predstavitev (25. novembra);MEDIJI, RAČUNALNIŠTVO: razstava in predstavitev dela krožka na Univerzitetnem rehabilitacijskem inštitutu Republike Slovenije (25.aprila);EKOLOGIJA V GOSTINSTVU: predavanje za gostince iz celjske regije (12. avgusta); izdaja knjige [Ekologija v gostinstvu](http://alfabet.si/studijski_krozki.htm); SVIBNO: izdaja prospekta o kraju Svibno (maja), izdelava turistično-zgodovinsko-gozdne učne poti (odprtje 1. oktobra).
* **Spremljanje uspeha udeležencev Univerze za tretje življenjsko obdobje**: Uspehe udeležencev Univerze za tretje življenjsko obdobje merimo z mnenjskimi anketami. V njih udeleženci z ocenami od 1 do 10 merijo določene dosežke, za katere menijo, da so jih pridobili. Skupne ocene tega merjenja so:
	+ pridobil/a sem novo znanje (povprečna ocena 9,1),
	+ pridobil/a sem novo uporabno znanje (povprečna ocena 9,3),
	+ razširil/a sem si krog znancev in prijateljev (povprečna ocena 8,7),
	+ izboljšal/a sem si samopodobo (povprečna ocena 8,9).

SAMOEVALVACIJA

1. **IZVEDBA PRVEGA LETA TRILETNEGA CIKLA SAMOEVALVACIJE**

V letošnjem letu smo izvajali prvo leto triletnega cikla samoevalvacije.

Načrtovani in doseženi kazalniki:

* **Izbira področja/ij in kazalnikov, ki bodo predmet samoevalvacije**: Komisija za kakovost je izbrala področje, podpodročje in kazalnike, ki jih bomo poglobljeno presojali v samoevalvaciji: področje: razvojno delo v podporo izobraževanju odraslih; podpodročje: razvojno delo; kazalniki: oblike povezovanja pri razvojnem delu, sodelovanje v strokovnih aktivih in sodelovanje pri projektih zunaj organizacije, ki omogočajo razvoj in izmenjavo izkušenj in dobre prakse.
* **Izdelan samoevalvacijski načrt**: Po izbiri področja, podpodročja in kazalnikov je komisija pripravila samoevalvacijski načrt, v njem je natančno opredelila: samoevalvacijska vprašanja, subjekte, ki smo jih zajeli v presojanje (20 učiteljev formalnih poklicnih in strokovnih programov, 10 mentorjev študijskih krožkov, 100 udeležencev formalnih poklicnih in strokovnih programov, 50 udeležencev študijskih krožkov in 20 delodajalcev iz regije), in katere metode presojanja smo uporabili (anketiranje, analiza dokumentacije, fokusna skupina).
* **Pripravljen instrumentarij za izpeljavo samoevalvacije**: Na podlagi samoevalvacijskega načrta je Komisija za kakovost koordinirala pripravo potrebnih instrumentov za presojo kakovosti. Pripravljeni so bili: anketni vprašalnik za udeležence izobraževanja, vprašalnik za skupinske intervjuje za učitelje, vprašanja za fokusno skupino z delodajalci.
* **Izpeljano presojanje kakovosti**: Komisija za kakovost je izbrala in usposobila anketarje in voditelje intervjujev. Anketiranje je bilo izpeljano med 15. majem in 15. junijem, anketiranih je bilo 120 udeležencev izobraževanja. Intervjuji so potekali od 20. do 30. maja, sodelovalo je 25 učiteljev. Organizirani sta bili dve fokusni skupini, in sicer 15. maja ter 16. junija, sodelovalo je 16 delodajalcev.
* **Izdelani zbirniki kvantitativnih in zbirniki drugih podatkov v skladu s samoevalvacijskim načrtom**: Komisija za kakovost je od septembra do oktobra skupaj z anketarji in vodji intervjujev pripravila pisne zbirnike zbranih podatkov, in sicer: zbirnik anketnih vprašalnikov, zbirnik intervjujev, zapisnik fokusne skupine.

**II. RAZVIJANJE KAKOVOSTI**

1. **TEMATSKI ANDRAGOŠKI ZBOR O DOSEŽKIH IN IZZIVIH PRI RAZVOJU KAKOVOSTI**

Načrtovani in doseženi kazalniki:

* **Pripravljena izhodišča za razpravo**: Svetovalka za kakovost je pripravila kratek zapis ugotovitev iz lani opravljene samoevalvacije o kakovosti učnega gradiva z vprašanji o tem, kaj bi kazalo narediti v nadaljevanju; izhajala je iz ugotovitev samoevalvacije.
* **Objava izhodišč za razpravo in vabila sodelavcem na spletu in oglasni deski**: Komisija za kakovost je obravnavala pripravljeno gradivo in ga objavila na spletni strani organizacije pa tudi poslala po e-pošti vsem zaposlenim.
* **Izpeljava tematskega andragoškega zbora**: Tematski andragoški zbor je bil izpeljan 15. marca, udeležilo se ga je 42 sodelavcev.
* **Pripravljen zapis razprave s predlogi in njegova objava na spletu**: Komisija za kakovost je pripravila zapis ugotovitev s tematskega andragoškega zbora in ga objavila na spletni strani organizacije.
1. **PRIPRAVA IN IZPELJAVA DELAVNICE O SAMOEVALVACIJI DELA UČITELJEV**

Načrtovani in doseženi kazalniki:

* **Pripravljen program delavnice**: Letos smo spodbujali učitelje, da bi sami opravili samovrednotenje lastnega dela. Pripravljen je bil program usposabljanja za uporabo spletnega orodja 1KA za pripravo spletnega vprašalnik, vseboval pa je tudi seznanjanje s temeljnimi metodološkimi vprašanji pri oblikovanju vprašalnikov.
* **Objava vabila učiteljem na spletu in oglasni deski ter osebno izročanje vabil**: Svetovalka za kakovost je vabilo na usposabljanje objavila na spletu, osebno pa ga je izročila tudi vsem učiteljem.
* **Izpeljana delavnica**: Program smo izpeljali dvakrat, in sicer 15. februarja (20 udeležencev) ter 15. marca (21 udeležencev).
* **Izpeljano anketiranje učiteljev o zadovoljstvu z delavnico**: Vse učitelje smo anketirali o zadovoljstvu z izpeljano delavnico. Na splošno so bili z njo zelo zadovoljni (povprečna ocena 4,7 od možnih 5), še posebno so pohvalili, da so se tudi praktično usposobili za uporabo 1KA, in to, da je bilo usposabljanje organizirano pri nas in jim ni bilo treba kam potovati.
1. **IZDELAVA PRAVILNIKA S STANDARDI KAKOVOSTI INTERNEGA UČNEGA GRADIVA**

Na podlagi ugotovitev opravljene samoevalvacije smo načrtovali pripravo pravilnika, ki bi vseboval standarde kakovosti, kako naj bo pripravljeno vse naše učno gradivo.

Načrtovani in doseženi kazalniki:

* **Pripravljen osnutek pravilnika s standardi kakovosti internega učnega gradiva, načrt**: Svetovalka za kakovost je pripravila teze za pripravo pravilnika, v njem je pripravila predloge, katere standarde kakovosti naj bi vsebovalo naše učno gradivo. Zaradi preobilice drugega dela pa ji besedila ni uspelo pripraviti v obliki pravilnika. Odločitev je bila sprejeta na kolegiju direktorice, kjer je bilo sklenjeno, da tudi drugi predvideni sodelujoči zaradi začetka novega projekta v letošnjem letu ne morejo sodelovati. Naloga se prenese v naslednje leto.
* **Izpeljane razprave o pripravljenem osnutku pravilnika s standardi kakovosti internega učnega gradiva na strokovnih aktivih**: Naloga ni bila opravljena, prenese se v naslednje leto.
* **Pripravljen pravilnik s standardi kakovosti internega učnega gradiva z upoštevanjem razprav na strokovnih aktivih**: Naloga ni bila izpeljana, prenese se v naslednje leto.
* **Na kolegiju direktorice sprejet in na spletu objavljen pravilnik s standardi kakovosti internega učnega gradiva**: Naloga ni bila opravljena, prenese se v naslednje leto.

**III. DRUGO DELO V ZVEZI S KAKOVOSTJO**

1. **OBNOVITEV PRAVICE DO UPORABE ZELENEGA ZNAKA KAKOVOSTI**

Naša organizacija je že šest let nosilka zelenega znaka kakovosti, ki ga podeljuje Andragoški center Slovenije. Konec leta nam poteče pravica do uporabe tega znaka, ki pa jo želimo obnoviti.

Načrtovani in doseženi kazalniki:

* **Udeležba usposabljanja o elektronskem izpolnjevanju prijave za pridobitev znaka na Andragoškem centru Slovenije**: Dve sodelavki sta se udeležili usposabljanja o elektronskem izpolnjevanju prijave za pridobitev znaka na Andragoškem centru Slovenije (10. oktober).
* **Pregled pravilnika za pridobitev znaka in priprava seznama opravil, ki jih je treba opraviti do naslednjega razpisa za pridobitev znaka**. Ugotovili smo, da je bil razpis objavljen že letos, zato smo izpeljali vse priprave na obnovitev znaka, pripravili vlogo in jo oddali na ACS.
1. **IMENOVANJE NOVIH ČLANOV KOMISIJE ZA KAKOVOST**

Načrtovani in doseženi kazalniki:

* **Priprava liste možnih kandidatov in opravljeni pogovori z njimi o pripravljenosti za delo v komisiji**: Letos se je iztekel mandat Komisije za kakovost. Direktorica je v skladu s svojimi pristojnostmi pripravila seznam možnih novih članov in z njimi opravila osebni pogovor.
* **Priprava predloga članov nove komisije in obravnava predloga na kolegiju direktorice**: Direktorica je na podlagi pogovorov z možnimi kandidati pripravila predlog članov nove komisije in o njem opravila posvetovanje na razširjenem kolegiju 20. septembra.
* **Izdaja sklepa o imenovanju nove komisije za kakovost**: Direktorica je po opravljeni razpravi s sklepom imenovala novo komisijo (1. 12. 2019), ki bo začela delo januarja 2020.
1. **PRESOJA USTREZNOSTI ZDAJŠNJE LISTINE KAKOVOSTI**

Načrtovani kazalniki:

* **Pripravljena vprašanja v zvezi s primernostjo zdajšnje Listine kakovosti**: Listino kakovosti smo sprejeli leta 2012, od tedaj pa so se razmere v naši organizaciji tudi v presojanju in razvijanju kakovosti precej spremenile, zato menimo, da je treba presoditi, ali je zdajšnje besedilo še primerno. Naloge pa nismo opravili, ker smo dobili v izdelavo nov velik projekt, zaradi katerega smo bili vsi zaposleni zelo zasedeni, obenem pa smo menili, da je najboljše, da to delo opravi nova Komisija za kakovost, ki bo začela delo v novem koledarskem letu.
* **Izpeljana razprava na Komisiji za kakovost in kolegiju direktorice o primernosti zdajšnje Listine kakovosti na podlagi pripravljenih vprašanj**: Naloga ni bila opravljena, prenese se v naslednje leto.
* **Na podlagi ugotovitev priprava predlogov za dopolnitev zdajšnje Listine kakovosti, če se po tem izkaže potreba**: Naloga ni bila opravljena, prenese se v naslednje leto.
1. **IZPELJAVA SKUPNIH AKTIVNOSTI, KI JIH VSAKO LETO DOLOČI SLOVENSKO OMREŽJE SVETOVALCEV ZA KAKOVOST IZOBRAŽEVANJA ODRASLIH**

Smo del slovenskega omrežja svetovalcev za kakovost, ki vsako leto določi neko skupno aktivnost, ki jo izpeljujemo v vseh sodelujočih organizacijah.

Načrtovani in doseženi kazalniki:

* **Presojanje izidov in učinkov izobraževalnega dela in izobraževalnih projektov**: Letos se je slovensko omrežje svetovalcev za kakovost izobraževanja odraslih odločilo, da se bo ukvarjalo s presojanjem izidov in učinkov izobraževalnega dela in izobraževalnih projektov. Svetovalka je sodelovala na dveh srečanjih omrežja na nacionalni ravni (15.marca in 25.septembra). Po skupnih usmeritvah je pripravila zelo podroben pregled, kako pri nas spremljamo izide in učinke svojega dela. Pregled je predstavila Komisiji za kakovost in ji predlagala, katere aktivnosti bi bilo treba še vpeljati, da bi izboljšali svoje spremljanje izidov in učinkov. Na tej podlagi je bil pripravljen pregled različnih aktivnosti, ki jih bo komisija naslednje leto uvrstila v program dela.
1. **PRIPRAVA POROČILA O KAKOVOSTI IZOBRAŽEVANJA ODRASLIH ZA ŠOLSKO LETO 2018/19**

Načrtovani in doseženi kazalniki:

* **Pripravljeno poročilo**: Direktorica, člani Komisije za kakovost in svetovalka za kakovost so se na skupnem sestanku dogovorili o strukturi poročila in o tem, kdo bo pripravil posamezne dele poročila. Te dele je nato združila svetovalka za kakovost, tako pripravljeno poročilo pa so obravnavali na vnovičnem skupnem sestanku in oblikovali končno poročilo.
* **Objava poročila na spletu**: Poročilo je objavljeno na spletni strani kakovost/poročila/2019.

**IV. DRUGO OPRAVLJENO NENAČRTOVANO DELO V ZVEZI S KAKOVOSTJO**

1. **SODELOVANJE Z DVEMA IZOBRAŽEVALNIMA ORGANIZACIJAMA, KI STA PRI NAS OPRAVILI ZGLEDOVALNI OBISK.**

Pripravili smo:

* zahtevano dokumentacijo, ki sta jo želeli pregledati obe organizaciji;
* pogovor s sodelavci, s katerimi so se želeli pogovarjati sodelavci iz teh dveh organizacij.

**IZPELJANE AKTIVNOSTI V SVETOVALNEM SREDIŠČU ISIO**

V letošnjem letu smo z načrtovanimi aktivnostmi v svetovalnem središču ISIO dosegli tele cilje:

* ...
* …

V ta namen smo v šolskem letu 2019/20 izpeljali tele dejavnosti:

**I. PRESOJANJE KAKOVOSTI**

REDNO SPREMLJANJE KAKOVOSTI

1. **Ime aktivnosti**

*(Kratek opis izpeljane aktivnosti)*

Načrtovani in doseženi kazalniki:

* + …
	+ …

SAMOEVALVACIJA

1. **Ime aktivnosti**

*(Kratek opis izpeljane aktivnosti)*

Načrtovani in doseženi kazalniki:

* + …
	+ …

**II. RAZVIJANJE KAKOVOSTI**

1. **Ime aktivnosti**

*(Kratek opis izpeljane aktivnosti)*

Načrtovani in doseženi kazalniki:

* + …
	+ …

**III. DRUGO DELO V ZVEZI S KAKOVOSTJO**

1. **Ime aktivnosti**

*(Kratek opis izpeljane aktivnosti)*

Načrtovani in doseženi kazalniki:

* + …
	+ …

**IZPELJANE AKTIVNOSTI V MEDGENERACIJSKEM CENTRU**

**……**

KOORDINACIJA IN STROKOVNA PODPORA

Za koordinacijo dela je skrbela **Komisija za kakovost**, ki jo sestavljajo:

Irena Radelj – predsednica,

Nataša Jurišič – predstavnica strokovnih delavcev,

Bojan Lah – predstavnik učiteljev strokovnih predmetov,

Matej Ploh – predstavnik učiteljev splošnih predmetov,

Jurij Andrič – predstavnik udeležencev,

Matej Novak – predstavnik delodajalcev.

Za strokovno podporo in svetovanje pri načrtovanih nalogah je skrbela **svetovalka za kakovost izobraževanja odraslih** Neža Korenjak.